यहाँ एक अन्य राष्ट्रवादी का उल्लेख करेंगे, जिसका इंग्लेंड में रहते समय नौजवानों पर बहुत प्रभाव था और जो आजकल अंडमान में आजीवन कैद की सजा भोग रहा है | मेरा आशय विनायक दामोदर सावरकर से है | सादा जीवन बिताने की दृष्टि से वह अरविंद घोष तथा हरदयाल की श्रेणी में आता है | जीवन की पवित्रता के विचार से भी वह उपर्युक्त दोनों के समान है | जहाँ तक राजनीति का सम्बन्ध है, वह प्रथम वर्ग है, किन्तु उसमें इन लोगों जैसा धार्मिक जोश नहीं है | साधारण तौर पर विचार करें तो वह हरदयाल के तुल्य है, किन्तु हरदयाल ने राजनीति से तटस्थ रहने वालों की जैसी आलोचना की, वैसी सावरकर ने नहीं की | सावरकर में नेतृत्व के सर्वोच्च गुण हैं | वह पकड़ा तो इसलिए गया था, क्योंकि वह स्वयं के प्रति लापरवाह था | उसने अपनी व्यक्तिगत सुरक्षा की कभी चिंता नहीं की | उसमें पुराने योद्धाओं की सी आक्रामकता है, जो खतरे के समय सदा आगे रहता है |